Okirat száma:

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a(z) AGORA Szombathelyi Kulturális Központ megszüntető okiratát a következők szerint adom ki:**

1. **A megszűnő költségvetési szerv
megnevezése, székhelye, törzskönyvi azonosító száma**
	1. A megszűnő költségvetési szerv megnevezése: AGORA Szombathelyi Kulturális Központ
	2. A megszűnő költségvetési szerv székhelye: 9700 Szombathely, Március 15. tér 5.
	3. A megszűnő költségvetési szerv törzskönyvi azonosító száma: 575188
	4. A megszűnő költségvetési szerv adószáma: 15575188-2-18
2. **A költségvetési szerv megszüntetésének körülményei**
	1. A költségvetési szerv megszűnésének dátuma: 2021.12.31.
	2. A költségvetési szerv megszüntetéséről döntést hozó szerv
		1. megnevezése: Szombathely Megyei Jogú Város Önkormányzata
		2. székhelye: 9700 Szombathely, Kossuth Lajos utca 1-3.
	3. A költségvetési szerv megszüntetésének módja: az államháztartásról szóló 2011. évi CXCV. törvény 11. § (5) bekezdése szerint jogutód nélküli megszűnés
	4. A költségvetési szerv megszüntetésének oka: Szombathely Megyei Jogú Város Önkormányzata Közgyűlésének **…/2021. (….) Kgy. számú határozata** alapján, a feladat 2022. január 01. napjától nonprofit gazdasági társaság keretében kerül ellátásra.

2022. január 01. napjától a Szombathely Megyei Jogú Város Önkormányzata 100 %-os tulajdonában álló nonprofit gazdasági társaság az AGORA Szombathelyi Kulturális központ feladatait az alábbiak szerint látja el:

* A muzeális intézményekről, a nyilvános könyvtári ellátásról és a közművelődésről szóló 1997. évi CXL. Törvény 76.§ (2) bekezdésében foglaltak alapján a helyi közművelődési feladatok ellátása.

A Törvény 76.§ (3) bekezdés (a)-(g) pontjában megjelölt alábbi közművelődési alapszolgáltatások:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
2. a közösségi és társadalmi részvétel fejlesztése,
3. az egész életre kiterjedő tanulás feltételeinek biztosítása,
4. a hagyományos közösségi kulturális értékek átörökítése feltételeinek biztosítása,
5. az amatőr alkotó- és előadó-művészeti tevékenység feltételeinek biztosítása,
6. a tehetséggondozás- és –fejlesztés feltételeinek biztosítása, valamint
7. a kulturális alapú gazdaságfejlesztés.

Továbbá

* Működteti az ifjúsági feladat-ellátást végző Ifjúsági Szolgálatot;
* a TIOP-1.2.1.A-12/1-2013-0005 kódszámú „A Szombathelyi AGORA- Művelődési és Sportház területi multifunkcionális közösségi közművelődési központtá történő fejlesztése, átalakítása” elnevezésű pályázat alapján területi közművelődési tanácsadó szolgáltató funkciót lát el.

Az AGORA Szombathelyi Kulturális központ feladatai közül az alábbi – feladatmegszűnésre tekintettel - **nem kerül átadásra** a nonprofit gazdasági társaság részére (az átadás időpontjára megszűnik az Önkormányzat üzemeltetői joga az érintett épületre vonatkozóan)

* A Magyar Állam tulajdonában lévő, 5941/7. hrsz-ú, természetben Szombathely Ady tér 5. szám alatti ingatlan vonatkozásában - az Önkormányzat és a vagyonkezelő között megkötött üzemeltetői szerződésben foglaltak szerint - közreműködik az épület üzemeltetési feladatainak ellátásában.
1. **A költségvetési szerv megszüntetésével összefüggő átmeneti rendelkezések**
	1. A kötelezettségvállalás rendje
		1. A megszűnő költségvetési szerv által vállalható kötelezettségek köre és mértéke: az AGORA Szombathelyi Kulturális Központ a 2021. évre jóváhagyott költségvetési előirányzata terhére, az üzemeltetés tekintetében a 2021. december 31. napjáig terjedő időszakra vonatkozóan, az alaptevékenység körébe tartozó szakmai feladatellátás tekintetében a 2022. március 31. napjáig terjedő időszakra vonatkozóan vállalhat kötelezettséget.
		2. A megszűnő költségvetési szerv általi kötelezettségvállalások határideje: 2021. december 31.
	2. A költségvetési szerv fennálló magánjogi jogai és kötelezettségei – ideértve a vagyonkezelői jogot is - további gyakorlója:
2. az AGORA Szombathelyi Kulturális Központot illető követelések, valamint terhelő kötelezettségek – ideértve az AGORA Szombathelyi Kulturális Központ üzemeltetésében lévő ingatlanok vagyonkezelői jogát is – az Önkormányzat döntése alapján, teljes mértékben a feladatot átvevő nonprofit gazdasági társaságot illetik, illetve terhelik.
3. A feladatot átvevő gazdasági társaság új elnevezése: **AGORA Savaria Kulturális és Médiaközpont Nonprofit Korlátolt Felelősségű Társaság.**
4. Az AGORA Szombathelyi Kulturális Központ 41 fő főállású munkavállalója (39 fő teljes munkaidőben, 2 fő részmunkaidőben foglalkoztatott dolgozó) 2022. január 1. napjával,- a munkáltató személyében bekövetkező változás jogcímén - az AGORA Szombathelyi Kulturális központnál fennálló foglalkoztatásával azonos feltételek mellett, a feladatot átvevő nonprofit gazdasági társaság foglalkoztatotti állományába kerül. A foglalkoztatást nem vállaló munkavállalókat a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításárólszóló 2020. évi XXXII. törvény 3. § (5) bekezdésében foglaltak szerint illetik meg a Kjt-ben foglalt juttatások.
5. Az AGORA Szombathelyi Kulturális Központ munkavállalóinak a munka törvénykönyvéről szóló 2012. évi I. törvény 38. § (2) bekezdése szerinti tájékoztatásáért az AGORA Szombathelyi Kulturális Központ igazgatója felel.
6. Az AGORA Szombathelyi Kulturális Központ teljes iratanyaga a megszűnés napjával a feladatot átvevő nonprofit gazdasági társasághoz kerül, helyileg a 9700 Szombathely, Március 15 tér 5. szám alatti ingatlanban marad.
7. Az AGORA Szombathelyi Kulturális Központ feladatait átvevő nonprofit gazdasági társaság vagyonkezelésébe kerül a megszűnő AGORA Szombathelyi Kulturális Központ rendelkezésére bocsátott:
* leltár szerinti ingóvagyon az érték szerinti és mennyiségi nyilvántartások alapján,
* valamint az alábbi korlátozottan forgalomképes ingatlan vagyon:

|  |  |  |
| --- | --- | --- |
|  | Ingatlanvagyon megnevezése | Ingatlanvagyon címe |
| 1 | AGORA Szombathelyi Kulturális Központ | 9700 Szombathely, Március 15. tér 5. |
| 2 | AGORA Savaria Filmszínház | 9700 Szombathely, Mártírok tere 1. |
| 3 | KRESZ park | 9700 Szombathely, Brenner park |
| 4 | Víztorony | 9700 Szombathely, Brenner park |
| 5 | Gyermeküdülő | 9794 Felsőcsatár, Helyrajzi szám 851. |

1. Az AGORA Szombathelyi Kulturális Központ vagyonelemeinek (eszközök, források) 2021. december 31. fordulónappal történő leltározásáért a Szombathelyi Egészségügyi és Kulturális GESZ és az AGORA Szombathelyi Kulturális Központ igazgatója együttesen felelnek.
2. Az AGORA Szombathelyi Kulturális Központ vagyonának a feladatot átvevő nonprofit gazdasági társaság részére történő átadásáért a Szombathelyi Egészségügyi és Kulturális GESZ és az AGORA Szombathelyi Kulturális Központ igazgatója együttesen felelnek.
3. Az AGORA Szombathelyi Kulturális Központ 2021. évre vonatkozó költségvetési beszámolójának elkészítéséért a Szombathelyi Egészségügyi és Kulturális GESZ és az AGORA Szombathelyi Kulturális Központ igazgatója együttesen felelnek.
4. Az AGORA Szombathelyi Kulturális Központ megszűnése, feladatainak nonprofit gazdasági társasághoz kerülése kapcsán szükséges bejelentési, átjelentési, értesítési kötelezettség teljesítéséért a megszűnő AGORA Szombathelyi Kulturális Központ igazgatója, és a feladatokat átvevő nonprofit gazdasági társaság ügyvezetője együttesen felel.

Kelt: **Szombathely, 2021.**

P.H.

**Dr. Nemény András**